Natalie Portman

Natalie Portman (občianskym menom Neta-Lee Heršlag, * 9. jún 1981, Jeruzalem) je izraelsko-americká herečka, producentka a režisérka. Na radu svojich rodičov používa umelecké meno Portman (rodné priezvisko jej starej mamy). Z otcovej strany je židovsko-poľského pôvodu. Je vydatá za Benjamina Millepieda, choreografa a tanečníka z filmu Čierna labuť, s ktorým má syna.

Životopis 
Hereckú kariéru odštartovala v roku 1994 ako objav vo filme Leon, kde si zahrala po boku francúzskej hviezdy Jeana Rena. Z ďalších výrazných postáv, ktoré stvárnila, je možné menovať kráľovnú Amidalu a Padmé z Hviezdnych vojen, prenasledovanú Evey z V ako Vendetta alebo Oskarom ocenenú Čiernu labuť (Black Swan). V anglickej verzii Simpsonovcov od roku 2007 dabuje postavu Darcy. Portman sa zúčastňovala na environmentálnych aktivitách už od detstva. Od dvanástich rokov bola členka environmentalisticko-hudobno-tanečnej skupiny „The World Patrol Kids“. Vyhlasuje sa za milovníčku zvierat, od ôsmich rokov je vegetariánka. Vo voľnom čase sa zúčastnila na aktivitách spojených s predvolebnou kampaňou Demokratickej strany USA v roku 2004, ale zúčastňuje sa aj na aktivitách na potlačenie chudoby. Jej rodičmi sú Avner Heršlag, izraelský lekár špecializujúcí sa na plodnosť a reprodukčné lekárstvo, a Shelley Stevens, americká žena v domácnosti, ktorá je zároveň aj jej agentkou.

Filmografia

Referencie

Iné projekty

Externé odkazy 
 
 

Izraelské divadelné herečky
Izraelské filmové herečky
Izraelské televízne herečky
Divadelné herečky USA
Filmové herečky USA
Televízne herečky USA
Divadelné herečky židovského pôvodu
Filmové herečky židovského pôvodu
Televízne herečky židovského pôvodu
Detskí herci
Absolventi Harvard University
Izraelské osobnosti židovského pôvodu
Osobnosti USA židovského pôvodu
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon vo vedľajšej úlohe
Držiteľky ceny Zlatý glóbus za najlepší ženský herecký výkon (dráma)
Držiteľky ceny BAFTA za najlepšiu herečku v hlavnej úlohe
Držitelia Critics' Choice Movie Awards
Držitelia ceny Independent Spirit Award
Osobnosti z Jeruzalema
Naturalizované osobnosti USA
Držitelia Screen Actors Guild Award